Björgunarskipið Björg í Rifi var kallað út um sjöleytið í gærkveldi vegna báts sem varð vélarvana skammt frá Beruvík á Snæfellsnesi . Báturinn var á leið vestur á firði frá Hafnarfirði og voru tveir menn um borð . Nærstaddir bátar voru einnig kallaðir til aðstoðar og tók einn þeirra þann bilaða í tog þar til Björgin kom að , tók við og dró bátinn til hafnar í Rifi . Þar verður honum komið í lag áður en förinni verður haldið áfram vestur . Meðfylgjandi mynd tók Ægir Þór þegar tóg var komið yfir í bilaða bátinn .